Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 31/14/7712	Svidník, 23.6.2014
EEČ : 2-60-41-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek tomu, že mu priamo zo zákona č. 36/2005 Z.z. o rodine vyplýva vyživovacia povinnosť voči svojím deťom XXXXX, nar. 2.11.2007 a XXXXX, nar. 12.3.2009 a aj napriek tomu, že mu bola rozsudkom Okresného súdu vo Svidníku č.k. 5P/59/2012-18 zo d¨ľa 30.5.2012, ktorý nadobudol právoplatnosť d¨ľa 7.7.2012 uložená povinnosť prispievať na obe deti výživným vo výške po 30% zo sumy životného minima na nezaopatrené neplnoleté dieťa mesačne vždy do 15. d¨ľa v mesiaci vopred k rukám oprávnenej XXXXX, si túto povinnosť v Krajnej Bystrej, okr. Svidník ani inde riadne neplní za obdobie od mesiaca  júl 2011 do 14.5.2013 s výnimkou období od 2.5.2012 do 8.7.2012 a od 26.9.2012 do 26.3.2013, čím mu na výživnom vznikol dlh vo výške 733.- €,

lebo nie je tento skutok trestným činom a nie je dôvod na postúpenie veci

Odôvodnenie:
	Uznesením vyšetrovateľa PZ Odboru kriminálnej polície vo Svidníku pod ČVS: ORP-284/OVK-SK-2013 zo d¨ľa 17.1.2014, bolo podľa § 199 ods. 1 Tr. poriadku začaté trestné stíhanie vo veci pre prečin zanedbania povinnej výživy podľa § 207 ods. 1 Tr. zákona a uznesením zo d¨ľa 21.3.2014 bolo podľa § 206 ods. 1 Tr. poriadku vznesené obvinenie pre tento prečin XXXXX, ktorého sa mal dopustiť tak, ako je to uvedené vo výrokovej časti tohto uznesenia.

D¨ľa 20.6.2014 vyšetrovateľ PZ predložil podľa § 209 ods. 1 Tr. poriadku návrh na zastavenie predmetného trestného stíhania a to z dôvodov  uvedených v § 215 ods. 1 písm. b/ Tr. poriadku. 

Po preskúmaní návrhu vyšetrovateľa PZ, vrátane vyšetrovacieho spisu som zistil, že návrh je dôvodný. 

Z obsahu vyšetrovacieho spisu vyplýva, že obvinený si neplnil vyživovaciu povinnosť voči svojím deťom od mesiaca júl 2011. D¨ľa 26.9.2012 bol vzatý do väzby Okresným súdom v Martine a následne od 28.12.2012 do 26.3.2013 vykonal trest od¨ľatia slobody v Ústave na výkon väzby v Žiline pre prečin krádeže a od 27.6.2013 doposiaľ sa nachádza vo výkone trestu od¨ľatia slobody v Banskej Bystrici - Kráľovej. 
Po nástupe do výkonu trestu od¨ľatia slobody nahlásil vyživovaciu povinnosť a požiadal o zaradenie do pracovného procesu, aby si aspo¨ľ z časti podľa svojich možnosti mohol plniť vyživovaciu povinnosť, avšak pre nedostatok vhodných pracovných príležitosti vyhovujúcich jeho zdravotnému stavu nebol zaradený do práce. 

	Obvinený na základe podaného vyjadrenia súdneho znalca z odboru Zdravotníctva a farmácie, trpí nevyliečiteľným ochorením kože na autoimunitnom podklade „Pemphigus vulgaris“, čo vylučovalo možnosť zamestnania obvineného od júla 2011. Podľa lekárskej správy Univerzitnej nemocnice v Martine zo d¨ľa 29.9.2011 obvinený trpel predmetnou chorobou najmenej od roku 2008. Obvinený aj keď požiadal d¨ľa 5.3.2012 o výplatu invalidného dôchodku, tento mu bol zamietnutý z dôvodu nesplnenia ekonomickej podmienky pre výplatu dávky, t.j. nedosiahol zákonom stanovený počet odpracovaných rokov. 

	Vykonaným dokazovaním bolo zistené, že obvinený XXXXX počas celého inkriminovaného obdobia od júla 2011 doposiaľ trpí nevyliečiteľným ochorením, ktoré vylučovalo možnosť zamestnať sa a tým aj získať dostatočné príjmy na vyživovaciu povinnosť. Z uvedeného dôvodu absentuje jeho úmysel vyhýbať sa plneniu vyživovacej povinnosti a keďže nedošlo tým k naplneniu subjektívnej stránky skutkovej podstaty prečinu podľa § 207 Tr. zákona, nie je tento skutok prečinom a nie je dôvod na postúpenie veci, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor